b'\n_START_ARTICLE_\nFranc Svobodin \xc4\x8cok\n_START_SECTION_\n\xc5\xbdivljenje in delo\n_START_PARAGRAPH_\nLeta 1910 je od\xc5\xa1el na gimnazijo v Gorico. Tu se je priklju\xc4\x8dil preporodovcem, ve\xc4\x8dkrat potoval v Ljubljano in Trst. Komaj 16 letnega je zaradi suma srbofilstva in protiavstrijskih tendenc \xc5\xbee preiskovala policija. Leta 1916 je bil vpoklican k vojakom in poslan na fronto v Romunijo. Po kon\xc4\x8dani vojni je na tr\xc5\xbea\xc5\xa1ki gimnaziji nadaljeval \xc5\xa1olanje. V tem \xc4\x8dasu je ustanovil dija\xc5\xa1ki krog Prosveta, ki je postal kasneje osnova mladinskega gibanja, on sam pa njegov predsednik. Naslednje leto je od\xc5\xa1el v Ljubljano in se vpisal na Pravno fakulteto. Kot \xc5\xa1tudent se je posve\xc4\x8dal mladinskemu gibanju. Zaradi izredne aktivnosti, po\xc5\xbertvovalnosti in idejnega vpliva, ki ga je imel na \xc5\xa1tudente, so ga izvolili za \xc4\x8dlana delegacije jugoslovanskih visoko\xc5\xa1olcev, ki se je udele\xc5\xbeila  sokolskega zleta v Pragi. Ob tej prilo\xc5\xbenosti si je ogledal \xc4\x8de\xc5\xa1ke dru\xc5\xbebene razmere in vrsto delavskih sredi\xc5\xa1\xc4\x8d. \xc5\xbdal pa se je mo\xc4\x8dno prehladil, prehlad pa je kasneje pre\xc5\xa1el v tubekulozo. Zdravil se je najprej v Ljubljani, potem v Topol\xc5\xa1ici, se jeseni 1921 vrnil v Lokev in tu \xc5\xa1ez nekaj mesecev umrl.'